**PONEDJELJAK, 4.5.2020.**

Dragi moji četvrtaši!

Nadam se da ste se odmorili i da ste spremni za nove zadatke. Ovaj tjedan će biti raznih obavijesti. Zato redovito pratite što pišem u razrednu grupu.

**HRVATSKI JEZIK**



Pogledajte film *Čudesna šuma.*

<https://www.youtube.com/watch?v=iukfot7tpKU>

Zapišite u bilježnicu osnovne podatke i odgovorite na pitanja.

(Pitanja ne morate prepisivati).

**Čudesna šuma – crtani film, 1986.**

**Redatelji filma: Milan Blažeković i Doro Vlado Hreljanović  
Scenarij (filmska priča) je napisana prema priči Sunčane Škrinjarić.**

**1. Nabroji likove.  
2. Koji događaj ti je najuzbudljiviji? Zašto?  
3. Prate li glazba i zvuk događaje u filmu? Objasni na koji način.  
4. Kakve su boje u filmu?  
5. Kako film završava?**

**6. Napiši poruku filma.**

**7. Ilustriraj jedan događaj iz filma.**

Fotografirajte što ste napisali i pošaljite mi u poruci.

**MATEMATIKA – Pisano dijeljenje (240 : 20)**

U udžbeniku na 116. str. riješite primjere pod naslovom ZNAM. Rezultat provjerite množenjem.

Podsjetimo se! Ovo nam je jako važno za novo gradivo!

8 : 4 = 2 12 : 3 = 4 24 : 3 = 8

8~~0~~ : 4~~0~~ = 2 12~~0~~ : 3~~0~~ = 4 24~~0~~ : 3~~0~~ = 8

Pažljivo pogledajte video:

<https://www.youtube.com/watch?v=5QJYwArOsyI>

Pročitajte i proučite zadatak na 116. str. u udžbeniku.

U bilježnicu zapišite:

**Pisano dijeljenje (240:20)**

U prve razrede nekog grada upisano je 240 učenika.

U svakom je odjeljenju 20 učenika.

Koliko je odjeljenja upisano?

|  |  |  |
| --- | --- | --- |
| S | D | J |
| 2  - 2 | 4  0  4  -4 | 0  0  0  0 |

|  |  |
| --- | --- |
| D | J |
| 1 | 2 |

: 20 =

240 : 20 = 12

- 20

40

-40

0

Upisano je 12 razrednih odjela.

U bilježnicu riješi zadatke:

640 : 20 = 960 : 3 = 520 : 40 =

Riješite zadatke u udžbeniku na 117. str., a zatim u zbirci zadataka na 103. str.

**TZK**

Vježbamo uz naše poznate sportaše u Školi na Trećem.

Nakon toga izađite u dvorište i izvedite sljedeća motorička gibanja:

* vođenje lopte nogom
* vođenje lopte rukom s promjenom smjera kretanja
* odbijanje lopte objeručno vršno (odbojka)

Naravno, prvo izvedite vježbe zagrijavanja na način kako to radimo na satovima TZK.

Dopunska nastava – **HRVATSKI JEZIK – Za sve!**

**PONOVIMO!**

Pisanje posvojnih pridjeva izvedenih od vlastitih imena:

Markov, Anin, Hrvojev

* posvojni pridjevi izvedeni od vlastitih imena koja završavaju na -ov, -in i -ev pišu se velikim početnim slovom

riječki, senjski, paški

* posvojni pridjevi izvedeni od vlastitih imena koja završavaju

na -čki/-ćki, -ski i -ški pišu se malim početnim slovom

|  |  |  |  |  |  |
| --- | --- | --- | --- | --- | --- |
| Darko | Darkov | Pero | Perin | Hrvoje | Hrvojev |
| Sven | Svenov | Maja | Majin | Livije | Livijev |
| Igor | Igorov | Karla | Karlin | Domagoj | Domagojev |

|  |  |  |  |  |  |
| --- | --- | --- | --- | --- | --- |
| Krapina | krapinski | Požega | požeški | Đakovo | đakovački |
| Split | splitski | Omiš | omiški | Delnice | delnički |
| Vukovar | vukovarski | Vis | viški | Brač | brački |

Izaberite **10** posvojnih pridjeva iz tablice.

**O svakom pridjevu sastavite jednu rečenicu u bilježnicu.**

Prepišite pisanim slovima.

U OMIŠU JE ODRŽANO NATJECANJE U PLIVANJU. NAJVIŠE JE BILO DJECE IZ PRIMORSKOG, DALMATINSKOG I ZAGREBAČKOG PODRUČJA.

DOŠAO JE I MIROSLAV BORIĆ, NAJMLAĐI NATJECATELJ, SA SVOJIM BJELOVARSKIM UČITELJEM PLIVANJA. SANJIN I MISLAVOV USPJEH BIO JE NAJVEĆI JER SU ONI DIJELILI PRVO MJESTO. DRUGO MJESTO PRIPALO JE IVANU IZ HRVATSKOG ZAGORJA, A TREĆE BORNI, PREDSTAVNIKU ISTARSKE ŽUPANIJE.

Fotografirajte što ste napisali i pošaljite mi u poruci.

Budite mi dobro.

Pozdrav od učiteljice Pavice!